CELEX: 32019D0292
Language: da
Date: 2019-02-12 00:00:00
Title: Rådets afgørelse (EU) 2019/292 af 12. februar 2019 om bemyndigelse til at videregive EU's klassificerede informationer til tredjelande og internationale organisationer

20.2.2019   
               
               
                  DA
               
               
                  Den Europæiske Unions Tidende
               
               
                  L 48/20
               
            
         RÅDETS AFGØRELSE (EU) 2019/292
         af 12. februar 2019
         om bemyndigelse til at videregive EU's klassificerede informationer til tredjelande og internationale organisationer
         RÅDET FOR DEN EUROPÆISKE UNION HAR —
         under henvisning til Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (1), særlig artikel 13 og bilag VI, og
         ud fra følgende betragtninger:
         
                     (1)
                  
                  
                     Den Europæiske Union indgår aftaler om sikkerhedsprocedurer for udveksling og beskyttelse af klassificerede informationer med tredjelande og internationale organisationer.
                  
               
                     (2)
                  
                  
                     Generalsekretæren kan på vegne af Generalsekretariatet for Rådet indgå administrative ordninger med tredjelande og internationale organisationer om sikkerhedsprocedurer for udveksling af klassificerede informationer.
                  
               
                     (3)
                  
                  
                     I henhold til bilag VI, punkt 37, i afgørelse 2013/488/EU træffer Rådet en afgørelse om bemyndigelse af generalsekretæren til at videregive EU's klassificerede informationer til tredjelande eller internationale organisationer i henhold til aftaler om sikkerhedsprocedurer for udveksling og beskyttelse af klassificerede informationer og administrative ordninger om sikkerhedsprocedurer for udveksling af klassificerede informationer —
                  
               VEDTAGET DENNE AFGØRELSE:
         
            Artikel 1
            
               1.   Hvis en aftale om sikkerhedsprocedurer for udveksling og beskyttelse af klassificerede informationer (»informationssikkerhedsaftale«) mellem Unionen og et tredjeland eller en international organisation er i kraft og i overensstemmelse med afgørelse 2013/488/EU, bemyndiges generalsekretæren for Rådet til i overensstemmelse med princippet om udstederens samtykke at videregive EU's klassificerede informationer, der er omfattet af informationssikkerhedsaftalen, op til den klassifikationsgrad, der er fastsat af Rådets Sikkerhedsudvalg i henhold til bilag VI, punkt 11, i afgørelse 2013/488/EU, til det pågældende tredjeland eller den pågældende internationale organisation. Beslutningen om at videregive EU's klassificerede informationer til et tredjeland eller en international organisation i henhold til en informationssikkerhedsaftale træffes af generalsekretæren fra sag til sag.
            
            
               2.   Hvis generalsekretæren for Rådet efter Rådets godkendelse og i overensstemmelse med afgørelse 2013/488/EU har indgået en administrativ ordning om sikkerhedsprocedurer for udveksling af klassificerede informationer (»administrativ ordning«) med et tredjeland eller en international organisation, bemyndiges generalsekretæren for Rådet til i overensstemmelse med princippet om udstederens samtykke at videregive EU's klassificerede informationer, der er omfattet af ordningen, op til den klassifikationsgrad, der er fastsat i den administrative ordning, til det pågældende tredjeland eller den pågældende internationale organisation. Beslutningen om at videregive EU's klassificerede informationer til et tredjeland eller en international organisation i henhold til en administrativ ordning træffes af generalsekretæren fra sag til sag.
            
            
               3.   Generalsekretæren for Rådet kan uddelegere den i stk. 1 og 2 omhandlede bemyndigelse til højtstående tjenestemænd i Generalsekretariatet for Rådet.
            
         
         
            Artikel 2
            Denne afgørelse ophæver og træder i stedet for følgende afgørelser:
            
                        1)
                     
                     
                        Rådets afgørelse af 20. juni 2011 om videregivelse af informationer i medfør af permanente aftaler med tredjelande eller internationale organisationer om sikkerhedsprocedurer for udveksling af klassificerede informationer.
                     
                  
                        2)
                     
                     
                        Rådets afgørelse af 20. juni 2011 om videregivelse af informationer i medfør af administrative arrangementer med internationale organisationer om sikkerhedsprocedurer for udveksling af klassificerede informationer.
                     
                  
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 12. februar 2019.
            
               
                  På Rådets vegne
               
               E.O. TEODOROVICI
               
                  Formand
               
            
         
         
            (1)  EUT L 274 af 15.10.2013, s. 1.